
[bookmark: _GoBack]ОТНОСНО: 	Проект на Постановление за одобряване на Тарифа за държавните такси, които се събират за регистриране на склад съгласно Закона за запасите от нефт и нефтопродукти. 


УВАЖАЕМИ ГОСПОДИН МИНИСТЪР-ПРЕДСЕДАТЕЛ,

[bookmark: Text2]На основание чл. 31, ал. 3, във връзка с ал. 1 от Устройствения правилник на Министерския съвет и на неговата администрация (УПМСНА), предлагам да бъде внесен за разглеждане в заседание на Министерския съвет проект на Постановление на Министерския съвет за одобряване на Тарифа за държавните такси, които се събират за регистриране на склад съгласно Закона за  запасите от нефт и нефтопродукти. 
Предложеният проект на Постановление на Министерския съвет има за цел да приведе нормативната уредба в съответствие със Закона за запасите от нефт и нефтопродукти и Закона за въвеждане на еврото в Република България.
 С предложения проект на Постановление на Министерския съвет се предвижда отмяна на Постановление № 130 от 16.06.2003г., обн. в ДВ бр. 57 от 24.06.2003г., с което е одобрена Тарифа за държавните такси, които се събират за регистриране на склад съгласно Закона за задължителните запаси от нефт и нефтопродукти. Тарифата е одобрена на основание чл. 20 от Закона за задължителните запаси от нефт и нефтопродукти. Считано от 15.02.2013г., Законът  за задължителните запаси от нефт и нефтопродукти е отменен със Закона за запасите от нефт и нефтопродукти (ЗЗНН). Съгласно чл. 38, ал. 1 от ЗЗНН, регистрирането на складове се извършва въз основа на подадено искане за регистрация на склад за съхраняване на запаси от нефт и нефтопродукти, като се заплащат държавни такси по тарифа, одобрена от Министерския съвет, поради което с проекта на Постановление се предлага одобряването на Тарифа за държавните такси, които се събират за регистриране на склад съгласно Закона за запасите от нефт и нефтопродукти.
С преходните и заключителни разпоредби на Закона за въвеждане на еврото в Република България и по-конкретно в § 6 е предвидено задължение за държавните органи в 6-месечен срок от влизането в сила на закона да приемат необходимите изменения и допълнения на подзаконови нормативни актове във връзка с въвеждане на еврото като парична единица на Република България. 
В изпълнение на § 6, ал. 1, т. 2 от Закона за въвеждане на еврото в Република България се налага действащите подзаконови нормативни актове да бъдат приведени в съответствие със закона. Целта е съществуващите държавни такси в лева, да бъдат преизчислени в евро, за постигането на яснота за потребителите на услугите при въвеждането на еврото като официална парична единица. 
При изготвяне на проекта, по отношение на превалутирането на таксите, изцяло са спазени изискванията за превалутиране и закръгляване, залегнали в чл. 12 и чл. 13 от Закона за въвеждане на еврото в Република България. С оглед на посоченото, предложеният проект на акт на Министерския съвет няма да окаже въздействие върху държавния бюджет и в тази връзка към проекта е приложена финансова обосновка, изготвена съгласно приложение № 2.2 към чл. 35, ал. 1, т. 4, буква „б“ от Устройствения правилник на Министерския съвет и на неговата администрация (УПМСНА).
За изпълнението на проекта на акт не са необходими допълнителни разходи/трансфери/други плащания по бюджета на ДАДРВВЗ за 2026г. и следващите бюджетни години.
Предложеният проект на акт не предвижда хармонизация с актове на правото на Европейския съюз, поради което не се изготвя справка за съответствие с европейското законодателство.
Проектът, заедно с доклада към него, изготвената частична предварителна оценка за въздействие и становище на дирекция „Координация и модернизация на администрацията“ в администрацията на Министерски съвет, са публикувани за обсъждане на интернет – страницата на ДА ДРВВЗ и в Портала за обществени консултации, съгласно изискванията на чл. 26, ал. 3 от Закона за нормативните актове. Получените становища, бележки и предложения са отразени в справка.
УВАЖАЕМИ ГОСПОДИН МИНИСТЪР-ПРЕДСЕДАТЕЛ,
Във връзка с гореизложеното и на основание чл. 8, ал. 2 от Устройствения правилник на Министерския съвет и на неговата администрация, предлагам да бъде внесен в Министерския съвет за разглеждане и приемане проект на Постановление на одобряване на Тарифа за държавните такси, които се събират за регистриране на склад съгласно Закона за запасите от нефт и нефтопродукти. 




С уважение,
АСЕН АСЕНОВ
Председател на Държавна агенция
„Държавен резерв и военновременни запаси”

